Рэжыму Вішы ўдалося захаваць кантроль амаль над усімі французскімі калоніямі, большасць заморскіх тэрыторый не прызнавалі адкрыта прабрытанскую «Свабодную (Змагарную) Францыю» генерала дэ Голя. У верасні 1940 галісцкія сілы пры прамой падтрымцы Вялікабрытаніі распачалі спробу захопу Дакара ў Сенегале, якая скончылася поўным правалам. У 1941 годзе Вялікабрытанія пад фармальнай падставай акупавала Сірыю і Ліван, якімі Францыя валодала па мандаце Лігі Нацый. У 1942 годзе Вялікабрытанія пад падставай магчымага выкарыстання немцамі Мадагаскара ў якасці базы для падводных лодак здзейсніла ўзброенае ўварванне на востраў. Баі працягваліся паўгода і скончыліся капітуляцыяй сіл вішыстаў у лістападзе 1942 года. Тайныя перамовы з брытанцамі вялі, паралельна з дэ Голем, некаторыя вядучыя дзеячы рэжыму — Ф. Дарлан, А. Жыро і інш.